שמחה פרידמן (זמר)

שמחה פרידמן (נולד ב-25 בספטמבר 1983, י"ח בתשרי תשמ"ד) הוא זמר-יוצר ישראלי חסידי, חסיד חב"ד.

ביוגרפיה 
פרידמן נולד בצפת לאלתר אליהו ולאה פרידמן. למד בישיבות "תומכי תמימים" בלוד ובקריית גת התחתן בנישואין ראשונים והתגרש ולאח"כ בנישואין שניים. פרידמן הוא אחיינו של הזמר אברהם פריד ובן דודם של בני פרידמן, אלי מרקוס והאחים מרכוס.

קריירה 
את דרכו כמוזיקאי התחיל בהיותו ילד בצפת כשהקים מקהלה ששרה גם שירים מקוריים שלו, והופיעה באירועים שונים. בזמן לימודו בישיבה בקרית גת הקים להקה עם מספר חברים, שהופיעה במספר אירועים. ב-2008 הלחין עבור בן דודו, הזמר בני פרידמן את השיר "המרחם" מאלבומו "טעמו" שהוציא אז.

פרידמן התפרסם בעיקר לאחר חתונתו כשהקים להקה בשם "שמש", שלאחר מכן שונה שמה ל"שמחה", שפרידמן משמש כמנהלה המוזיקלי ואף ניגן בלהקה ובהמשך החל לשמש כסולן הלהקה. במקביל לקריירה החל ללמוד בבית הספר "מזמור".

בחורף 2014 הוציא פרידמן בשיתוף עם המוזיקאי יוני אליאב והזמר מנדי ג'רופי את "מחרוזת השלוחים" – מחרוזת שירי שלוחי חב"ד, יחד עם קליפ שצולם ברחבת בנין 770 בכפר חב"ד.

בקיץ 2016 הוציא פרידמן את הסינגל הראשון שלו מתוך האלבום הבכורה שלו - "בקרוב". את השיר כתב והלחין עבורו דניאל זמיר, ועיבד יוני אליאב.

בחורף 2016 יצא הסינגל השני – "עבור מישהו אחר", אותו כתבה אחותו חנה והלחין פרידמן עצמו. על העיבוד המוזיקלי הופקד יובל סטופל.

בקיץ 2017 פרידמן הוציא לאור סינגל שלישי – "חתן כלה", שיר חתונות בסגנון חסידי אותו כתב והלחין מוטי רוטלר, ועיבד יובל סטופל.

בחורף 2018 הוציא את ההסינגל-קליפ "נשמה" אותו כתב והלחין פרידמן.

בקיץ 2019 יצא הסינגל החמישי - "לא לפחד".

באוגוסט 2022 הוציא את הסינגל-קליפ "בוא לפה", שצבר מעל 100,000 צפיות באתר יוטיוב תוך פחות מעשרה ימים לצאתו ונכנס לרשימת הסרטונים החמים באתר. קליפ הסינגל זכה במקום הראשון בקטגוריית "קליפ השנה" במצעד השנה של האתר "כיכר השבת".

דיסקוגרפיה

אלבומים
"שולחן השבת שלנו" (2011)
"לבדך" (2021)

שיתופי פעולה
 משה לאופר מנגן חב"ד 3 (2014)

סינגלים

חיים אישיים 
פרידמן נשוי בשנית לשושי גולדשטיין ואב לשבעה ילדים. מתגורר בלוד.

קישורים חיצוניים 

 הלהקה החב"דית שהוקמה מריקוד בישיבה, באתר COL.
אבי יעקב, צפו: שמחה פרידמן בראיון ב"מוצ"ש חי" לרגל פרסום אלבומו החדש, באתר קול חי, 20 ביוני 2021.
נתנאל לייפר, "בוא לפה": הזמר שמחה פרידמן בראיון על הלהיט, באתר כיכר השבת, 16 באוגוסט 2022.

הערות שוליים 

זמרים חסידיים ישראלים
מוזיקאים וזמרים חסידי חב"ד
זמרים השרים בעברית
לוד: אישים
משפחת פרידמן-מרקוס
בוגרי רשת ישיבות תומכי תמימים
ישראלים שנולדו ב-1983